Скупштина општине Врњачка Бања на \_\_\_ редовној седници одржаној дана \_\_\_\_\_\_\_\_\_\_, на основу члана 92. Закона о планирању и изградњи (''Сл.гласник РС'' бр.72/09,81/09-исп.64/10-одлука УС, 24/11,121/12,42/13-одлука УС, 50/13-одлука УС, 98/13-одлука УС, 132/14, 145/14, 31/19, 37/19-др.закон и 9/20) и чл.40. Статута општине Врњачка Бања (''Сл.лист општине Врњачка Бања'', број 12/19), донела је

О Д Л У К У

О ИЗМЕНАМА И ДОПУНАМА ОДЛУКЕ О ДОПРИНОСУ ЗА УРЕЂИВАЊЕ ГРАЂЕВИНСКОГ ЗЕМЉИШТА

Члан 1.

 У Одлуци о доприносу за уређивање грађевинског земљишта (''Службени лист општине Врњачка Бања'' бр.3/17-пречишћен текст,3/18-Аутентично тумачење, 31/18-Аутент.тумачење, 42/19 и 2/20), у чл.13. додају се став 6., 7. и 8., који гласе:

 ''У случају да инвеститор, који je започео плаћање доприноса за уређење грађевинског земљишта у ратама, жели да промени начин плаћања и остатак доприноса плати једнократно, обраћа се захтевом за измену правоснажног решења о грађевинској дозволи надлежном органу Општинске управе, у погледу начина плаћања доприноса за уређење грађевинског земљишта.

Инвеститор из претходног става има право на умањење обрачунатог доприноса за 30%, односно на начин како је то наведено у ставу 2. алинеја 1. овог члана, за недоспеле рате, уколико једнократно плаћање остатка износа доприноса изврши у року од 15 дана од правоснажности измене решења о грађевинској дозволи.

Умањење доприноса из претходног става инвеститори могу да остваре под условом да су платитли све доспеле обавезе, односно да немају неплаћених доспелих рата на име доприноса за уређивање грађевинског земљишта, у случајевима када је плаћање започето на рате.“

Члан 2.

 Секретар Скупштине општине сачиниће пречишћени текст Одлуке о доприносу за уређивање грађевинског земљишта.

Члан 3.

 Ова одлука ступа на снагу осмог дана од дана објављивања у ''Службеном листу општине Врњачка Бања''.

 СКУПШТИНА ОПШТИНЕ ВРЊАЧКА БАЊА

 Број: \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_

ПРЕДСЕДНИК

СКУПШТИНЕ ОПШТИНЕ

 Иван Радовић

О б р а з л о ж е њ е

 **Правни основ за доношење ове одлуке** садржан је у чл. 97. Закона о планирању и изградњи (''Сл.гласник РС'' бр.72/09,81/09-исп.64/10-одлука УС, 24/11,121/12,42/13-одлука УС, 50/13-одлука УС,98/13-одлука УС, 132/14, 145/14, 31/19, 37/19-др.закон и 9/20), којим је у ставу 6. предвиђено:

„Инвеститор који достави одговарајуће средство обезбеђења плаћања има право да износ доприноса за уређивање грађевинског земљишта исплати у најмање 36 месечних рата, а онај који плаћа накнаду једнократно, пре подношења пријаве радова, има право на умањење у износу од најмање 30%, у складу са одлуком јединице локалне самоуправе..''

**Разлози и објашњење правних института**: Одлука која се мења није предвиђала могућност да инвеститори код којих је дошло до промене околности, а који су започели плаћање дориноса у ратама, могу да поднесу захтев за измену грађевинске дозволе у погледу плаћања, а да им се при томе омогући умањење преосталог износа, у чему су наведени инвеститори доведени у неравноправан положај са осталим инвеститорима којима је то умањење омогућено.

 У чл.1.ове Одлуке се дозвољава измена грађевинске дозволе у погледу начина плаћања и омогућава умањење остатка износа доприноса за уређење грађевинског земљишта под истим условима свим инвеститорима.

 Чл.2. се предвиђа обавезу секретара Скупштине општине да сачини пречишћени текст Одлуке, због већег броја измена.

 **Финанијска средства:** За спровођење ове одлуке нису потребна додатна финансијска средства.

**Ступање на снагу:** Ова одлука ступа на снагу осмог дана од дана објављивања у ''Службеном листу општине Врњачка Бања''.

Руководилац Одсека за урбанизам НАЧЕЛНИК

и имовинско правне послове ОПШТИНСКЕ УПРАВЕ

Славица Стаменић Славиша Пауновић

Секретар Скупштине општине

Саша Радисављевић